ไทยส่งอาเซียนน้อยแนะแก้ก่อนเสียแชร์
โพลหอฯ เผย มูลค่าส่งออกไทยในอาเซียน 2 ปี โตต่ำสุดในกลุ่ม หวั่นปล่อยนานไป โดนแย่งส่วนแบ่งตลาด
28 มี.ค. 2555

โพลหอฯ เผย มูลค่าส่งออกไทยในอาเซียน 2 ปี โตต่ำสุดในกลุ่ม หวั่นปล่อยนานไป โดนแย่งส่วนแบ่งตลาด
นายอัทธ์ พิศาลวานิช คณบดีคณะเศรษฐศาสตร์ ผู้อำนวยการศูนย์ศึกษาการค้าระหว่างประเทศ มหาวิทยาลัยหอการค้าไทย กล่าวถึงบทวิเคราะห์ “ประเมิน 2 ปี ประชาคม เศรษฐกิจอาเซียน (AEC)” ว่า มูลค่าการส่งออกสินค้า 18 รายการไปยังอาเซียนของไทยในปี 2554 มีมูลค่า 7,506.4 ล้านเหรียญสหรัฐ ขยายตัวลดลงจากปี 2553 ที่มีมูลค่า 10,253.7 ล้านเหรียญสหรัฐ หรือขยายตัวลดลง 18.7% ซึ่งเป็นอัตราการลดลงมากที่สุดในอาเซียน ขณะที่ ส่วนแบ่งการตลาดของไทยในปี 2554 เพิ่มขึ้น 0.13% อยู่ในอันดับที่ 4 ของตลาดส่งออกในอาเซียน 
อย่างไรก็ตาม มูลค่าส่งออกส่วนใหญ่ 80% มาจากผู้ประกอบการรายใหญ่ ขณะมูลค่าส่งออกผู้ประกอบการรายเล็ก (เอสเอ็มอี) 20% คาดว่าหลังเปิดเสรีประชาคมเศรษฐกิจอาเซียน (เออีซี) ปี 2558 จะมีมูลค่าส่งออกจากเอสเอ็มอีไปยังอาเซียนประมาณ 10% มีมูลค่าลดลงเหลือแค่ 7% ซึ่งเอสเอ็มอีไทยต้องเร่งปรับตัว